text: Ajornat el partit del sènior A del Bora Bora CESP contra el Voltregà
  Publicat el 23 Març 2011
  El sènior A del Bora Bora-Club Esportiu Santa Perpètua no va poder jugar diumenge perquè el seu rival, el Voltregà, només es va presentar a la nostra localitat amb quatre jugadors. Ara, el Comitè de Competició haurà de donar el triomf al conjunt perpetuenc, que es col·locarà provisionalment en cinquena posició amb 15 victòries i vuit derrotes.
  Dissabte, el conjunt que entrena Jordi Pigem rebrà la visita del Ronçana, un equip que només ha guanyat un partit aquesta temporada.
  D'altra banda, el sènior B del Bora Bora-Club Esportiu Santa Perpètua va caure diumenge a casa contra el Regina Carmeli per 35 a 74. L'equip de la nostra localitat és el penúltim classificat amb dues victòries i 21 derrotes. La propera jornada, anirà a la pista del Col·legi Cultural de Badalona, que és el segon classificat amb només quatre partits perduts.
  El CP Perpetuenc supera l'Arenys de Mar (4-1)
  El Club Patí Perpetuenc va guanyar dissabte l'Arenys de Mar per 4 a 1. Al descans, els de Santa Perpètua guanyaven per 2 a 0. A la segona part, va arribar el 3 a 0. Els visitants van fer el seu gol i el Perpetuenc va sentenciar amb el 4 a 1. Els gols locals els van marcar David, Àlex, Xavi i Javi.
  Llegeix més: El CP Perpetuenc supera l'Arenys de Mar (4-1)
  Els nous llogaters dels pisos de la promoció de Jacint Verdaguer ja tenen les seves claus
  Actualitat - Habitatge
  El subdirector general de Promoció de l'Habitatge Protegit i de Sòl Residencial de la Generalitat, Antoni Teignier, i l'alcalde de Santa Perpètua de Mogoda, Manuel Ruiz, van lliurar el dilluns, 21 de març, les claus de 24 pisos de protecció oficial de lloguer situats a l'avinguda de Mossèn Jacint Verdaguer i al carrer de Salvador Espriu. En els propers dies es lliuraran les claus d'altres nou habitatges que per diversos motius no es van poder lliurar durant l'acte que es va celebrar al Centre Cívic El Vapor.
  Llegeix més: Els nous llogaters dels pisos de la promoció de Jacint Verdaguer ja tenen les seves claus
  La Fundación guanya al camp del Can Colapi B de Terrassa (0-1)
  La Fundación guanyar el cap de setmana passat per 0 a 1 al camp del Can Colapi B de Terrassa. El partit, entre dos equips de la part baixa de la classificació al grup 15 de la Tercera Territorial, va ser molt igualat. Eloy va marcar el gol al minut 70. Els perpetuencs van afrontar el partit amb només onze jugadors.
  La Fundación suma ara 13 punts i dissabte rebrà la visita del líder, el Júnior B.
  200 persones assisteixen al concert de cloenda del curs de gospel de la Coral Renaixença
  Cultura - Coral Renaixença
  Unes 200 persones van assistir dissabte 19 de març al concert de cloenda del curs de gospel organitzat per la Coral Renaixença i impartit per Ramon Escalé. Aquesta audició va ser interpretada per l'alumnat del curs de gospel i per Four in gospel.
  Llegeix més: 200 persones assisteixen al concert de cloenda del curs de gospel de la Coral Renaixença
  La urbanització del parc de la Pau estarà enllestida la propera setmana
  Actualitat - Obres
  El barri de la Florida disposarà d'un nou espai de lleure i esbarjo amb la urbanització del parc de la Pau situat al costat de l'avinguda Tres. L'Ajuntament preveu que la setmana vinent aquesta nova àrea ja pugui ser utilitzada per la ciutadania.